Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11053

2. fejezet Repülésvégrehajtás 2.1 Az üzemeltetés létesítményeinek alkalmassága 2.1.1 A járató biztosítsa, hogy a repülés végrehajtása ne kezdődjön meg az előtt, hogy minden rendelkezésre álló lehetséges és ésszerű eszközzel meggyőződtek arról, hogy azok a rendelkezésre álló földi és/vagy vízfelszíni létesítmények, amelyek a forgószárnyas légijármű biztonságos üzemeltetése valamint az utasok védelme érdekében közvetlenül szükségesek, megfelelnek annak az üzemeltetési típusnak, amelyben a repülést végre fogják hajtani, továbbá azokat a fenti célnak megfelelő módon üzemeltetik. Megjegyzés: A jelen előírásban alkalmazott „lehetséges és ésszerű eszköz” kifejezés a járató részére az indulási helyen rendelkezésre álló tájékoztatások felhasználását jelenti, amelyek a légiforgalmi tájékoztató szolgálatok által kiadott hivatalos közleményekből vagy más forrásokból származnak. 2.1.2 A járató biztosítsa, hogy az üzemeltetés során tapasztalt bármilyen működési rendellenességet indokolatlan késedelem nélkül jelentsék be a létesítmény üzemeltetéséért felelős hatóságnak. 2.1.3 A helikopter repülőtereket és azok létesítményeit a kiadott igénybevételi feltételek alapján, az időjárási viszonyoktól függetlenül, a közzétett üzemidőben folyamatosan bocsássák a repülési üzem rendelkezésére. 2.2 Üzemeltetési engedélyek és ellenőrzés 2.2.1 Légijármű üzembentartási engedély 2.2.1.1 A járató kereskedelmi légiszállítási tevékenységet csak akkor végezhet, ha érvényes légijármű üzembentartási engedély van a birtokában, amelyet a járató állama bocsátott ki. 2.2.1.2 A légijármű üzembentartási engedély a meghatározott feltételek és korlátozások betartása mellett feljogosítja a járatót a kereskedelmi légiszállítási tevékenység végzésére. Megjegyzés – a légijármű üzembentartási engedélyre vonatkozó útmutatót és a kapcsolódó felhatalmazásokat, feltételeket és korlátozásokat, melyeket az üzemeltetői specifikáció tartalmazhat, az Üzemeltetési Ellenőrzés, Jogosítás és Folyamatos Felülvizsgálat Kézikönyve (Doc 8335) tartalmazza. 2.2.1.3 A szerződő államok egy másik szerződő állam által kiadott légijármű üzembentartási engedélyt érvényesnek fogadhatnak el, feltételezve azt, hogy az engedély kiadásául szolgáló követelmények legalább azonosak a jelen Annexben meghatározott vonatkozó előírásokkal. 2.2.1.4 A légijármű üzembentartási engedély kibocsátása a járató állama részéről annak függvénye, hogy a járató a meghatározott üzemeltetés természetétől és nagyságrendjétől függően és figyelembevételével bizonyságot tesz a repülési tevékenység megfelelő szervezéséről, ellenőrzési módszereiről és átfogó irányításáról valamint a kiképzési és karbantartási programjairól. Megjegyzés: A légijármű üzembentartási engedély kiadásával kapcsolatos tájékoztatás a 6. Annex I. rész F. Függelékben található. 2.2.1.5 A légijármű üzembentartási engedély vagy más ezzel egyenértékű dokumentum folyamatos érvényessége attól függ, hogy a járató a járató államának ellenőrzése alatt eleget tesz a 2.2.1.4 pont előírásának. 2007/70/II. szám 2.2.1.6 A légijármű üzembentartási engedély vagy más ezzel egyenértékű dokumentum legalább a következőket tartalmazza:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes